|  |
| --- |
|  **Свети Атанасиј** |
|  |
| 
Поглед на црквата во селото Рајчица |
| **македонска православна црква** |
| **Епархија** | Дебарско-кичевска |
| **Архијерејско намесништво** | Дебарско |
| **Парохија** | Дебарско-реканска |
| Местоположба |
|  |
| **Координати** | 41°31′8″N 20°32′26″E﻿ / ﻿41.51889° СГШ; 20.54056° ИГД﻿ / 41.51889; 20.54056Координати: 41°31′8″N 20°32′26″E﻿ / ﻿41.51889° СГШ; 20.54056° ИГД﻿ / 41.51889; 20.54056 |
| **Место** | Рајчица |
|  **Општина** | Дебар |
|  **Држава** | Македонија |
| Општи податоци |
| **Покровител** | Свети Атанасиј |
|  **Изградба** | 1868 |
|
|  **Осветување** | 1877 |
|  **Живопис** | 1875 |
|  **Зограф** | Крсте Колов |
| Архитектонски опис |
|

**Свети Атанасиј** (позната и како: **Свети Атанасија**) — селска црква во дебарското село Рајчица, Македонија.

Црквата се наоѓа во маалото Влаовци, надвор од маалото, помеѓу густа листопадна шума, во мал дол над самиот град Дебар.

Местоположба
------------

Црквата се наоѓа во маалото Влаовци, горното маало на селото Рајчица. До нејзе се стигнува преку земјена шумска патека. Во кругот на црквата постојат и гробишта кои припаѓаат на жителите на маалото Влаовци.

Историја
--------

Црквата започнала да се гради на место каде што постоела помала црквичка, во 1868 година, а била осветена во 1877 година.

Од страна на Турците црквата била 2 пати ограбувана, при што, првиот пат биле украдени два пара скапоцени одежди со проценета штета од 20 златници-наполеони, а вториот пат се украдени повеќе свештени книги (меѓу кои и Коло мение) со штета од 30 златници-наполеони.

Црквата имала земјиштен посед од 17.692 м2 и лозје во месноста Клакој од 825 м2.

На самиот влез од левата страна постои натпис на старословенски јазик кој гласи: *„Овој свети храм Светјаго Атанасија се започна во лето 1866 и се зографиса во 1875, во тоа време беше епитроп Анѓеле Митре се потрудија друштво со сите браќа селани за вечна им памјат - од раката на зографот Крсте Колов од Лазарополе"*.

Под надлежност на оваа црква во минатото се наоѓале сите останати (четири) цркви во селото Рајчица, а како правно лице и застапник нејзиниот печат се употребувал како парохиски печат на Рајчката црковна парохија.

Според натпис над главниот влез, храмот бил обновен во 2011 година од страна на Киро Радоешки-Чикер.

Архитектура
-----------

### Фрескоживопис

Црквата поседува живопис, кој го добила набрзо по нејзината изградба во XIX век.

### Иконостас

Црквата има мал дрвен иконостас.

Галерија
--------

* Задниот делЗадниот дел
* АпсидатаАпсидата
* Гроб во црковниот дворГроб во црковниот двор
* Гробови во црковниот дворГробови во црковниот двор
* Натпис за обновата над главниот влезНатпис за обновата над главниот влез
* Ниша над главниот влезНиша над главниот влез
* ВнатрешностаВнатрешноста
* ИконостасотИконостасот
* Дел од фрескоживописотДел од фрескоживописот
* Црквата пред нејзината обнова во 2011 г.Црквата пред нејзината обнова во 2011 г.

Поврзано
--------

* Дебарско архијерејско намесништво
* Дебарско-реканска парохија
* Рајчица

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 35.
2. 1 2 3 4 5 6  *Јовчевски Петко и Методија. „Рајчица и Рајчка парохија - крајот на XIX и првата половина на XX век". Дебар, 2000 г. стр. 45-46 и 57*

Надворешни врски
----------------

* Црква „Св. Атанасиј" - Рајчица на Ризницата ?